Њемачки напори на обезбјеђивању нафте укључивали су преговоре о снабдијевању од новог савезника, Румуније, која се придружила силама Осовине потписивање Тројног пакта у новембру 1940. године. У фебруару 1941, Њемачки афрички корпус стигао је у Либију да помогне Италијанима у Сјеверноафричкој кампањи. Дана 6. априла, Њемачка је покренула инвазију на Југославију и Грчку. Цијела Југославија и дијелови Грчке су накнадно подијељени између Њемачке, Мађарске, Италије и Бугарске. Хрватски фашистички вођа Анте Павелић, уз подршку Италије и Њемачке, основао је Независну Државу Хрватску.